തീര്ഥയാത്രയ്ക്ക് സ്വീകരണം നല്കി പുല്പ്പള്ളി: സര്വമത തീര്ഥാടന കേന്ദ്രമായ ചീയന്പം മോര് ബസേലിയോസ് യാക്കോബായ സുറിയാനി പള്ളിയില് പത്ത് ദിവസം നീണ്ടു നില്ക്കുന്ന ഓര്മപ്പെരുനാളിനോടുബന്ധിച്ച് വിവിധ ദേവാലയങ്ങളില് നിന്ന് തീര്ഥാടന കേന്ദ്രത്തിലേക്കുള്ള തീര്ത്ഥയാത്രക്ക് തുടക്കമായി. കോവിഡ് പ്രോട്ടോക്കോള് കര്ശനമായി പാലിച്ചുകൊണ്ടാണ് ചെറുസംഘങ്ങളായുള്ള തീര്ഥയാത്ര ദേവാലയത്തില് എത്തുന്നത്. പുല്പ്പള്ളി സെന്റ് ജോര്ജ് ദേവാലയത്തില് നിന്നും പട്ടാണിക്കുപ്പ് സെന്റ് മേരീസ് സിംഹാസന പളളിയില് നിന്നും എത്തിയ തീര്ഥയാത്രക്ക് ഫാ. ഫിലിപ്പ് ചാക്കോ അരത്തമാംമൂട്ടില്, ഫാ. ബേസില് വട്ടപ്പറന്പില്, റെജി തോമസ് ആയത്തുക്കുടിയില്, കെ.ഡി. യല്ദോസ് കണിയാട്ടുക്കുടിയില്, അനീഷ് മാന്പള്ളി തുടങ്ങിയവര് തീര്ഥയാത്ര അംഗങ്ങളെ സ്വീകരിച്ചു. തുടര്ന്ന് നടന്ന വിശുദ്ധ മൂന്നിേന്മേല് കുര്ബാനയില് നിരവധി വിശ്വസികള് പങ്ക് ചേര്ന്നു.